b'\n_START_ARTICLE_\nModel de K\xc3\xbcbler-Ross\n_START_PARAGRAPH_\nEl model de K\xc3\xbcbler-Ross, comunament conegut com les cinc etapes del dol, va ser presentat per primera vegada per la psiquiatra su\xc3\xads-nord-americana Elisabeth K\xc3\xbcbler-Ross (1926-2004) al seu llibre On Death and Dying, el 1969._NEWLINE_Aquest llibre descriu, en cinc etapes diferents, un proc\xc3\xa9s pel qual la gent s\'enfronta amb la trag\xc3\xa8dia, especialment quan \xc3\xa9s diagnosticada d\'una malaltia terminal o una p\xc3\xa8rdua catastr\xc3\xb2fica. A m\xc3\xa9s, aquest llibre va exposar la necessitat d\'un millor tractament als individus que s\'enfronten amb una malaltia fatal.\n_START_SECTION_\nAspectes culturals\n_START_PARAGRAPH_\nL\'enfocament de la mort d\'un individu moribund ha estat relacionat amb la quantitat de significat i prop\xc3\xb2sit que una persona ha trobat en la vida. Un estudi de 160 persones diagnosticades amb menys de tres mesos de vida va mostrar que aquells que sentien que havien ent\xc3\xa8s el seu sentit en la vida, travessaven menys tristesa i desesperaci\xc3\xb3 en les seves \xc3\xbaltimes setmanes de vida que aquells que no l\'havien trobat. En aquest i estudis similars, l\'espiritualitat havia ajudat a individus agonitzants a enfrontar-se amb l\'etapa de depressi\xc3\xb3 m\xc3\xa9s f\xc3\xa0cilment que aquells que no eren espirituals.\n_START_SECTION_\nCr\xc3\xadtica\n_START_PARAGRAPH_\nD\'acord amb George Bonanno, professor de psicologia cl\xc3\xadnica de la Universitat de Col\xc3\xbambia, en el seu llibre The Other Side of Sadness: What the New Science of Bereavement Tells Us About Life After a Loss, basat en dues d\xc3\xa8cades de revisions rigoroses en que se seguien a gent que havia patit p\xc3\xa8rdues en els Estats Units i en altres cultures, va cocloure que no hi havia evid\xc3\xa8ncia per donar suport a la teoria de K\xc3\xbcbler-Ross._NEWLINE_Un estudi realitzat entre 2000 i 2003 de persones en dol, dut a terme per la Universitat Yale, va obtenir alguns resultats que eren conformes amb la hip\xc3\xb2tesi de cinc etapes i d\'altres que eren incompatibles._NEWLINE_La revista Skeptic Magazine va publicar els descobriments del The Grief Recovery Institute que contradeien el concepte d\'etapes del dol i la relaci\xc3\xb3 amb les persones que estan lluitant amb la mort de persones importants per a ells._NEWLINE_La hip\xc3\xb2tesi tendeix a "prescriure" en lloc de "descriure" el dolor. A causa del fet que la hip\xc3\xb2tesi \xc3\xa9s tan coneguda, els afectats tendeixen a c\xc3\xb3rrer, en sentir-se pressionats, a passar per les etapes, en lloc de deixar que aquestes succeeixin naturalment.'